উত্তরবঙ্গে সাংগঠনিক সফরে যাচ্ছে আওয়ামী লীগের একটি প্রতিনিধি দল। আসন্ন একাদশ জাতীয় সংসদ নির্বাচনকে সামনে রেখে এ কর্মসূচি হাতে নিয়েছে দলটি। এ সফরের নেতৃত্বে থাকবেন দলের সাধারণ সম্পাদক ওবায়দুল কাদের। তার সঙ্গে থাকবে ১০ সদস্যের একটি প্রতিনিধিদল। আজ শনিবার সকালে নীলসাগর এক্সপ্রেস ট্রেনে করে উত্তরবঙ্গ রওনা হবে দলটি। দলের দফতর সম্পাদক আবদুস সোবহান গোলাপ স্বাক্ষরিত এক সংবাদ বিজ্ঞপ্তিতে গতকাল শুক্রবার এ কথা জানানো হয়।